Ing tanah Jawa iki, jiwane watara 30 yuta. Mungguh jiwa 30 yuta mau, têmbunge kaperang dadi têlu, yaiku: Jawa, Sundha, lan Madura: aarèhning isine nagara mau diperang dadi têlu manut têmbunge, mulane karosane bangsaku uga kaperang dadi têlu. Môngka salawase ora wanuh, saka padhadene ora mangêrti têmbunge. Rèhning ora wanuh, dadi ora ngeman. Malah padha cêla-cinêla. Saupama tanah Jawa iki wonge wis padha ngêrti têmbung têlung warna mau, (saranane kudu padha ngudi), kira-kira bisa rukun. Awit wong kang wus mangêrti têmbung Madura, mêsthi duwe trêsna marang wong Madura, mangkono uga wong Sundha kang wis bisa têmbung Jawa. Sabanjure andêlênga Tjaja Hindia No 1. taun1.